ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 14. decembra 2005
									K materiálu č.21568/2005
									K bodu č. 27

S T A N O V I S K O

k návrhu nariadenia vlády Slovenskej republiky o prístupe na trh služieb na vybavenie cestujúcich a nákladu a pozemnej obsluhy lietadiel- k novému zneniu 

I

Návrh nariadenia vlády Slovenskej republiky o prístupe na trh služieb na vybavenie cestujúcich a nákladu a pozemnej obsluhy lietadiel predkladá minister dopravy, pôšt a telekomunikácií SR P. Prokopovič mimo Plánu legislatívnych úloh vlády SR na rok 2005. 
         
Predloženým návrhom sa do právneho poriadku Slovenskej republiky preberá smernica Rady 96/67/EC z 15. októbra 1996 o prístupe na trh služieb pozemnej  obsluhy  na   letiskách  spoločenstva   (Ú. v. ES L 272,  25.10.1996) a
ustanovujú sa podrobnosti o prístupe na trh služieb na vybavovanie cestujúcich a nákladu a pozemnej obsluhy lietadiel na verejných letiskách. Predmetnú problematiku zatiaľ nebolo potrebné v Slovenskej republike riešiť, pretože limit objemu leteckej dopravy cestujúcich a nákladu ustanovený citovanou smernicou nebol doteraz na slovenských letiskách dosiahnutý.

V dôvodovej správe sa uvádza, že návrh nariadenia vlády je v súlade s Ústavou Slovenskej republiky a s medzinárodnými zmluvami, ktorými je Slovenská republika viazaná. 

Predkladaný návrh nariadenia vlády má nepriamy pozitívny dopad na zamestnanosť a  tvorbu pracovných miest, pretože otvára trh služieb na vybavovanie cestujúcich a nákladu a pozemnej obsluhy lietadiel na verejných letiskách Slovenskej republiky.

Materiál bol predmetom pripomienkového konania a predkladá sa na rokovanie vlády Slovenskej republiky bez rozporov.

II
Legislatívna rada vlády SR prerokovala návrh nariadenia vlády Slovenskej republiky o prístupe na trh služieb na vybavenie cestujúcich a nákladu a pozemnej obsluhy lietadiel na svojom zasadnutí 6. decembra 2005 a odporučila na rokovanie vlády Slovenskej republiky predložiť nové znenie návrhu, v ktorom budú zapracované jej pripomienky a odporúčania.

                                                   III
	 
	Sekcia vládnej legislatívy Úradu vlády SR konštatuje, že v novom znení sú zapracované všetky pripomienky a odporúčania legislatívnej rady (14 pripomienok). Odporúča vláde Slovenskej republiky návrh nariadenia vlády SR v predloženom znení s ch v á l i ť.

	Bratislava 13. decembra 2005
Vypracovali: J. Fischerová 

                     					                    Štefan G r m a n
									generálny riaditeľ
   								    sekcie vládnej legislatívy